再簡范信中益謙呈張仲宗
作者：呂本中
朝代：宋

paragraphs: 昨日之游樂不樂，主人愛客亦不惡。
梅花遠近遍川谷，雨練風揉未全落。
明日之游復如何，城南城北梅更多。
對酒我不飲，把琖君當歌。
酒炙雖勤主人費，且幸吾黨頻相過。
梅花縱落君莫歎，與君同住海南岸。
花開花落都幾時，君醉我醒人得知。
相逢一笑俱有詩，如何不飲令君嗤。